text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: التبذير في ميزانية الدولة
text.text_idx: #000005
text.text: الرئيسيةإقتصادأزمة المالية العمومية: كيفاش نخرجو من دوامة القروض الأجنبية؟
text.text_idx: #000006
text.text: أزمة المالية العمومية: كيفاش نخرجو من دوامة القروض الأجنبية؟
text.text_idx: #000007
text.text: ثما سؤال ديما يتعاود في بارشا نقاشات كيف يتجبد الحديث على ميزانية البلاد و الأسعار و الضرائب و الأداءات بأنواعها.. علاش الحكومة تزيد في الضرائب و تمص في فلوسنا؟!
text.text_idx: #000009
text.text: تحسها الدولة كأنها فصالة عامل براكاج لشعب و ياخو عليه في فلوس كل يوم مدامو متعدي من بحذاه ! و لكن هاذا مش صحيح أبدا، لأنو الدولة عندها مصاريف و خدمات تقدمهم للمواطن لكن التونسي مش قاعد يشوف أثر الأداءات الي يدفعها على حياتو.
text.text_idx: #000010
text.text: الدولة تاخو في الفلوس باش تصرفهم في مجالات معينة يهمو الصالح العام و الي هي:
text.text_idx: #000011
text.text: 1. الدولة عندها أعمال معينة لازم تعملهم و هاذم يتطلبو مصاريف متاع:
  أجور، إقتنائات، تمويلات... اي عندها أعباء و بما أنهم يهمو الدولة يعني
  يهمو عموم التوانسة فهوما أعباء عامة.
text.text_idx: #000012
text.text: 2. الدولة لازمها تغطي
  مصاريفها و تتحمل أعبائها و هذا يعني لازمها توجد موارد إدخل منهم الفلوس و
  بما أنهم يهمو الدولة يعني يهمو عموم التوانسة فهوما موارد عامة.
text.text_idx: #000013
text.text: و الموارد العامة تتمثل في حاجتين : 1.موارد ذاتية ل: أملاك، شركات، تجارة... متاع الدولة يعني أي نشاط اقتصادي/تجاري عمومي يدخل فلوس للدولة. 2.موارد الأدائات الي تفرضها الدولة على شعبها.
text.text_idx: #000014
text.text: و الدولة تلم الموارد العامة باش تصرفهم في الأعباء العامة. و الموارد مقابل المصاريف هاذم هوما ميزانية الدولة.
text.text_idx: #000015
text.text: كيف المصاريف تفوت الموارد( او كيما تتسما في تونس المقابيض) يولي عندنا
  عجز في الميزانية و تولي أزمة مالية عامة ينجم ينتج عليها :خلل في جهاز
  الدولة او عجز الدولة على الإيفاء بواجباتها و لهنا تظطر الدول كيما
  الأفراد للإقتراض.
text.text_idx: #000016
text.text: كيف تكون موارد الدولة أقل من مصاريفها و تولي تقترض فانو هنا بش يولي عندها مصروف جديد من بعد اسمو “ترجيع القرض” ومعاه الفوايد “الانتيريس” و لهنا يتزادلها باب في المصاريف اسمو خدمات الدين.
text.text_idx: #000017
text.text: تويكا ولات الدولة عندها مصاريف أكثر من قبل يعني تحتاج موارد أكثر من قبل
  و يا إما مواردها الذاتية تكبر او تكبر موارد الضرايب و كان ماوصلتش غطات
  مصاريفها فإنو تدخل في مشكلة متاع أزمة مالية تولي (أزمة سياسية و ممكن
  إجتماعية بكل تبعاتها) و الا تقترض من جديد بش تخلص القرض القدين و هكا
  ندخلو في دوامة القروضات.
text.text_idx: #000018
text.text: في القرن 19 كان أول مرة توصل تونس لعجز
  الميزانية و بدات تاخذ في القروض في الأول مرة داخلية (من الأعيان و
  التجار التوانسة) و من بعد قروض خارجية (من بنوك اوروبية) و تونس من وقتها
text.text_idx: #000019
text.text: عجز الميزانية :مصاريفها اكبر من مواردها.
text.text_idx: #000020
text.text: قروض أجنبية و إرتفاع المصاريف المستقبلية.
text.text_idx: #000021
text.text: عجز أكبر في الميزانية و قروض جديدة و ارتفاع المصاريف المستقبلية.
text.text_idx: #000022
text.text: و في الأزمة هذي الي تهدد وجود الدولة و من وراها جانا الإستعمار و تويكا نعانيو في تبعية و تذلل كبير: شنوة الحل الي مشات فيه الدولة التونسية ؟
text.text_idx: #000023
text.text: بما إنو الموارد الذاتية للدولة التونسية متقدمتش تقريبا و هاو على عينينا الشركات العمومية تاعبة علخر و فيها شكون مفلس و أصلا الدولة مضطرة تصرف عليهم كيما صار مع البنوك العمومية. يعني في الحالة التونسية: الشركات العمومية في عوض مايدخلو فلوس أصبحو يمصو في فلوس الدولة و هكا يزيدو من أعباء الدولة.
text.text_idx: #000024
text.text: بقى قدام الدولة هنا كان بش تعمل ضرائب متاع
  أدائات و معاليم منوعة تزيد فيهم كل عام على: دخان، شراب، تليفون،
  استيراد، زيت، مسابقات، قمار........ و هكا تغلى الأسوام بطبيعتها و ممكن
  تتضر تمس قطاعات اقتصادية كيما فلاحة القرن 19.
text.text_idx: #000025
text.text: *ملاحظة: ماننكرش الي فما تخفيضات ضريبية و سياسة إجتماعية معينة أما ماهوش هذا موضوعنا. __________________________
text.text_idx: #000026
text.text: السؤال الحقيقي الي لازم يتطرح هنا بالرسمي مهوش حول الموارد الي ديما ماتكفيش لكن حول المصاريف الي ديما مهولة و لهنا لازم نركزو شوية في مصاريفنا الكبرى :
text.text_idx: #000027
text.text: 1. عندنا الفساد السياسي الإداري :
text.text_idx: #000028
text.text: نهب المال العام و هذا متواصل بدون انقطاع و بكميات مهولة من عهد مصطفى خزندار و كان نعملو تقديرات لكميات الفلوس الي تهربت للخارج من وقتها لتو اتو نلقوهم يعملولنا ميزانيات دول: بقيمة عشرات آلاف المليارات بكل أنواع الفولس: نقد، ذهب، مجوهرات...
text.text_idx: #000029
text.text: 2.عندنا بارشا مصاريف:
text.text_idx: #000030
text.text: الضخامات، الاستعراضات و الاحتفالات الزايدة: قصور، ملاعب، مهرجانات و لهنا أبدعنا في التبذير لدرجة انو في 2017 صرفنا مليار على جال عيد الاستقلال (العلم تركي+ حفلة ماجدة الرومي) يعني فلوس مشات في أغلبها للخارج ! باش نثبتو وطنيتنا !
text.text_idx: #000031
text.text: 3.عندنا إمتيزات أعوان الدولة:
text.text_idx: #000032
text.text: الي عندهم أكبر نسب الزيادة في الشهرية و أطول الكونجيات يعني اقل ناس تخدم و اكثر ناس تخلص مع تسهيلات القروض و هكا تصرف دولتنا عشرات الآف المليارات علجال أعوان كركارة و نهمين علخر ديما يحبو على الزيادات.
text.text_idx: #000033
text.text: مثلا إحداث لخطط ومناصب وظائف زايدين مع ما يستتبعهم من مصاريف و كيف كيف إحداث مؤسسات زايدة: وزارات، إدارات، معاهد، مراكز و معا ما ينتج عليه من :مقرات، ماء،ضو، انترنات، موظفين، عملة: يتكلفو على الدولة مليارات المصاريف.
text.text_idx: #000036
text.text: لكل هذه الأسباب او العوامل المستمرة من القرن 19 فإنو تونس تعيش دوامة الأزمة الي هزتنا للاستعمار سابقا و تويكا قاعدة تدمر في سيادتنا بشوية بشوية و بش تظطرنا للخضوع للخارج أولا و من بعد الإنهيار التام كيف يجي النهار الي معاد عندنا باش نخلصو الديون و ماعاد حد يسلفنا إلا بشروط قاسية و إشكالية و هاو بديناها مع البنك الدولي.
text.text_idx: #000037
text.text: من القرن 19 لتو كان ديما النقاش السياسي يدور حول الموارد وواجب تنمية الموارد و لكن مدارش النقاش بالمصاريف الي ولات كينها مقدسة و ضرورية و هذا الي لازم يتراجع: المصرايف لازمها تترشد و تتقلص لأقل حد ممكن أي تخضع لمعيار الضرورة.
text.text_idx: #000038
text.text: لازم تويكا نراجعو كل مصاريف الدولة و نشوفو فايدتهم و نفعهم العام بدون إستثناء و تو نلقاو ممكن إنو أغلبها زايد على الحاجة و كأمثلة: الإعلام العمومي، دعم الفن، دعم الرياضة، دعم الشركات الخاسرة.
text.text_idx: #000039
text.text: #لازم_تفكير_سياسي_جديد #لازم_نراجعو_المصاريف
text.text_idx: #000040
text.text: أزمة الشركة العمومية التونسية: العوامل الاصلية وآفاق الحل
text.text_idx: #000041
text.text: الثلاثي المخرب للمالية التونسية: التبذير، الإقتراض، الضغط الجبائي
text.text_idx: #000044
text.text: اترك تعليقاً إلغاء الرد
text.text_idx: #000045